जिलाध्यक्ष श्रीकृष्ण वर्मा ने बताया कि वर्ष 2011-12 की बकाया गन्ना मूल्य भुगतान को लेकर सर्वोच्च न्यायालय द्वारा चीनी मिलों द्वारा उल्लंघन कर तीन किश्तों में भुगतान नहीं किया गया। जिसके विरोध में 16 जून को उन्होंने एसडीएम को ज्ञापन देकर उनसे 25 जून तक बकाया गन्ना मूल्य भुगतान दिलाने की मांग की थी। इसके बाद भी भुगतान न होने पर किमसं के प्रतिनिधि मंडल ने मुख्यालय पहुंच जिलाधिकारी अभिषेक प्रकाश से धरना प्रदर्शन की अनुमति चाही। इस पर डीएम ने एक सप्ताह में बकाया गन्ना मूल्य भुगतान कराने का आश्वासन दिया है। श्री वर्मा ने बताया कि डीएम के आश्वासन और चुनावी आचार संहिता के चलते 26 जून का धरना स्थगित कर दिया गया है।